לכולנו היכרות עם סרטן,
אך לרוב איננו חושבים על סרטן
כמחלה מדבקת.
השד הטזמני הראה לנו
שסרטן אינו רק יכול להיות מדבק,
אלא שהוא אף עלול לאיים
על מין שלם בהכחדה.
אז ראשית כל, מהו שד טזמני?
לרבים מכם עשוייה להיות היכרות עם טאז, הדמות המצוירת,
זו אשר סובבת שוב ושוב סביב עצמה.
אך לא אנשים רבים יודעים
שלמעשה יש חיה אמיתית כזו שנקראת שד טזמני,
זוהי חיית הכיס הגדולה ביותר שאוכלת בשר.
חיית כיס היא יונק בעל כיס
בדומה לקנגרו.
השד הטזמני קיבל את שמו
מצרחות הלילה המפחידות שהוא משמיע.
(צרחות)
(צחוק)
השד הטזמני אוכל בעיקר נבלות,
והוא עושה שימוש בלסתותיו החזקות
ושיניו החדות
כדי לגרוס עצמות של חיות מתות ומרקיבות.
השד הטזמני מצוי רק על האי טזמניה,
שהינו אי קטן
סמוך לדרום היבשת של אוסטרליה.
ולמרות המראה האימתני שלהם,
שדים טזמניים הם למעשה
חיות קטנות וחמודות למדי.
למעשה, עבור מי שגדל בטזמניה,
זה תמיד מאוד מרגש
כאשר אנו זוכים לראות
שד טזמני בטבע.
אך אוכלוסיית השד הטזמני
קטנה באופן מהיר מאוד.
ובעצם יש דאגה
שהמין יכחד בטבע
תוך 20 עד 30 שנה.
והסיבה לכך היא
הופעת מחלה חדשה,
סרטן מדבק.
הסיפור מתחיל ב 1996
כשצלם טבע צילם את התמונה הזו
של השד הטזמני
כשעל פניו גידול נרחב.
באותו זמן, הדבר נחשב כמקרה בודד.
חיות, כמו בני אדם,
מקבלות גידולים משונים.
אולם, כעת אנו מאמינים
שזו הייתה התצפית הראשונה של מחלה חדשה,
שהינה כעת מגפה המתפשטת ברחבי טזמניה.
המחלה נצפתה לראשונה
בצפון מזרח טזמניה ב 1996
והתפשטה לרוחב טזמניה כמו גל ענק.
כעת ישנו רק חלק קטן מהאוכלוסיה,
שנותר לא פגוע.
המחלה נראית בתחילה כגידולים,
בדרך כלל על הפנים או בתוך הפה
של שדים טזמנים פגועים.
גידולים אלו הופכים לגידולים גדולים יותר באופן בלתי נמנע,
כמו אלו כאן.
והתמונה הבאה שאני עומדת להראות
היא מחרידה למדי.
אולם באופן בלתי נמנע, גידולים אלו מתפשטים
לכדי גידולים ענקיים, גידולים כיביים כמו זה כאן.
האחד הזה דבק בזכרוני במיוחד,
כיוון שזה המקרה הראשון של מחלה זו
שראיתי בעצמי.
ואני זוכרת את האימה ממראה נקבת השד הקטנה הזו
עם הגידול הכיבי העצום, בעל הריח הרע
בתוך פיה
אשר למעשה סדק את כל הלסת התחתונה שלה.
היא לא אכלה במשך ימים.
מעיה היו מלאים בתולעים טפיליות.
גופה מלא בגידולים משניים.
ואף על פי כן היא האכילה שלושה תינוקות של שדים טזמניים
בכיס שלה.
כמובן, הם מתו יחד עם האם.
הם היו צעירים מדי על מנת לשרוד ללא אמם.
למעשה באזור ממנה היא הגיעה,
יותר מ 90 אחוז מאוכלוסיית השדים הטזמניים
כבר מתה ממחלה זו.
מדענים סביב העולם
גילו עניין בסרטן הזה,
סרטן מדבק זה,
שהתפשט באוכלוסיית השדים הטזמניים.
והמחשבה שלנו פנתה מיד לסרטן צוואר הרחם בנשים,
המתפשט בעזרת וירוס,
ולמגפת האיידס,
הקשורה למספר סוגי סרטן.
כל העדויות רמזו לכך שהסרטן השטני הזה
מופץ בעזרת וירוס.
אולם, אנחנו יודעים כעת -- ואני אומרת לכם כאן ועכשיו --
שאנחנו יודעים שהסרטן הזה אינו מופץ על ידי וירוס.
למעשה, הגורם המדבק של המחלה בסרטן זה
הוא דבר מה זדוני בהרבה,
דבר שבאמת לא שקלנו קודם לכן.
אך על מנת שאוכל להסביר לכם מה הוא,
עלי להקדיש מספר דקות מועט
ולדבר יותר על סרטן כשלעצמו.
סרטן הוא מחלה
המשפיעה בכל שנה על מיליוני אנשים סביב העולם.
אחד משלושה אנשים בחדר זה
ייפתח סרטן בשלב כלשהו של חייו.
לי עצמי היה גידול שהוסר מהמעי הגס שלי
כאשר הייתי בת 14 בלבד.
סרטן מתרחש
כאשר תא יחיד בגופכם
רוכש מספר מוטציות אקראיות בגנים חשובים
אשר גורמות לתא לייצר
עוד ועוד ועוד העתקים של עצמו.
באופן פרדוקסלי, מרגע שנוצר,
הברירה הטבעית למעשה מעדיפה
גדילה מתמשכת של סרטן.
ברירה טבעית היא הישרדותם של החזקים.
וכאשר יש לכם אוכלוסיה של תאי סרטן המתחלקת במהירות,
במידה ואחד מהם רוכש מוטציות חדשות,
המאפשרת להם לגדול במהירות רבה יותר,
להשיג חומרי מזון בהצלחה רבה יותר,
לפלוש לגוף,
הם אלו שייבחרו על ידי האבולוציה.
לכן סרטן היא מחלה כה קשה לטיפול.
היא מתפתחת.
השליכו לעברה תרופה,
ותאים חסינים יחזרו לגדול.
עובדה מדהימה היא,
שבהינתן הסביבה המתאימה וחומרי המזון המתאימים,
לתא הסרטני יש פוטנציאל
להמשיך לגדול לעד.
אולם סרטן מוגבל
מכך שהוא חי בתוך גופנו,
והמשך צמיחתו,
התפשטותו בגופנו
וכרסום הרקמות שלנו,
מוביל למות חולה הסרטן
ולמות הסרטן עצמו.
לכן ניתן לחשוב על סרטן
כצורת חיים מוזרה, קצרת חיים, הנוטה להשמדה עצמית --
דרך אבולוציונית ללא מוצא.
אבל כאן מצוי המקום בו סרטן השד הטזמני
השיג מנגנון פשוט מדהים
להתאמה אבולוציונית.
והתשובה באה מחקר
הדנ"א של השד הטזמני.
זו הייתה עבודה של אנשים רבים,
אך אני אסביר אותה דרך ניסוי מאשר
שערכתי לפני מספר שנים.
השקופית הבאה עומדת להיות נוראה.
זה הוא ג'ונס.
שד טזמני שמצאנו
עם גידול נרחב על פניו.
ובהיותי גנטיקאית,
אני תמיד מתעניינת בבחינת המוטציות בדנ"א.
כך שניצלתי את ההזדמנות הזו
על מנת לאסוף דגימות מהגידול של ג'ונס
וכן דגימות נוספות מחלקים אחרים של גופו.
לקחתי אותן בחזרה למעבדה.
הפקתי דנ"א מתוכם.
וכאשר הבטתי ברצף הדנ"א,
והשוויתי את הרצף בגידול של ג'ונס
לרצף משאר גופו,
מצאתי שהיו להם פרופיל גנטי שונה לחלוטין.
למעשה, ג'ונס והגידול שלו
היו שונים האחד מהשני
כפי שאתם שונים מהאדם שיושב לצידכם.
מה שזה סיפר לנו היה שהגידול של ג'ונס
לא נבע מתאים בגופו שלו.
למעשה, עריכת פרופיל גנטי נוסף
הראתה לנו שהגידול הזה של ג'ונס
נבע למעשה לראשונה
מתאים של נקבת שד טזמני --
בעוד שג'ונס היה בבירור זכר.
אם כך כיצד
גידול שנבע מתאי פרט אחר
גודל על פניו של ג'ונס?
ובכן פריצת הדרך הבאה
הגיעה מחקר מאות סרטנים בשדים טזמנים
מכל רחבי טזמניה.
מצאנו שכל אותם סרטנים
חלקו את אותו הדנ"א.
חישבו על כך לרגע.
משמעות הדבר שכל אותם סרטנים
הם למעשה אותו סרטן
שנבע פעם משד אחד,
ואשר השתחרר מגופו של אותו שד
והתפשט באוכלוסיית השד הטזמני כולה.
אך כיצד יכול סרטן להתפשט באוכלוסיה?
ובכן חתיכת הפזל האחרונה הופיעה
כאשר אנו נזכרים באופן בו שדים מתנהגים כאשר הם פוגשים האחד את השני בטבע.
הם נוטים לנשוך האחד את השני,
לעתים באופן פראי למדי ובדרך כלל בפנים.
אנו חושבים שתאי סרטן
ניתקים למעשה מהגידול, נכנסים לתוך הרוק.
כאשר שד נושך שד אחר,
הוא למעשה משתיל תאי סרטן חיים לתוך השד האחר,
כך שהגידול ממשיך לגדול.
כך שסרטן השד הטזמני הזה
הוא אולי הסרטן האולטימטיבי.
הוא אינו מוגבל לחיים בתוך הגוף ממנו הוא התפתח.
הוא מתפשט בקרב האוכלוסייה,
יש לו מוטציה שמאפשרת לו לחדור את מערכת החיסון,
וזהו הסרטן היחידי שידוע לנו
שמאיים בהכחדה על מין שלם.
אבל אם זה יכול לקרות בשדים טזמנים,
מדוע זה לא קרה בבעלי חיים אחרים
או אפילו בבני אדם?
ובכן התשובה היא, שזה כן קרה.
זהו קימבו.
הוא כלב ששייך למשפחה במומבסה בקניה.
בשנה שעברה, הבעלים שלו שמה לב לדם
שטפטף מאזור אבר המין שלו.
היא לקחה אותו לוטרינר
והווטרינר גילה משהו דוחה למדי.
ובמידה ואתם עדינים, בבקשה אל תביטו כעת.
הוא גילה את זה,
גידול ענקי ומדמם
בבסיס הפין של קימבו.
הווטרינר אבחן אותו כגידול המועבר במין,
סרטן המועבר ביחסי מין
המשפיע על כלבים.
ובדיוק כפי שהסרטן בשד הטזמני הינו מדבק
דרך העברת תאי סרטן חיים,
כך גם סרטן הכלבים הזה.
אבל סרטן כלבים זה הוא בלתי רגיל למדי,
כיוון שהוא התפשט בכל העולם.
ולמעשה, תאים אלו ממש
שמשפיעים על קימבו כאן
נמצאו משפיעים על כלבים
בעיר ניו יורק,
בכפרים בהרי ההימלאיה
ובאזורים נידחים באוסטרליה.
כמו כן אנו מאמינים שהסרטן הזה הוא עתיק מאוד.
למעשה, עריכת פרופיל גנטי מגלה
שהוא עשוי להיות בן עשרות אלפי שנה,
מה שאומר שסרטן זה
עלול היה להופיע לראשונה
מתאים של זאב
שחי לצד הנאנדרתלים.
סרטן זה הוא בלתי רגיל.
הוא צורת החיים הישנה ביותר שאנו מכירים אשר נגזרה מיונק.
הוא שריד חי
של העבר הרחוק.
אם כך ראינו שזה עלול לקרות בבעלי חיים.
האם סרטן יכול להיות מדבק בין בני אדם?
ובכן זו שאלה
שריתקה את צ'סטר סאות'הם,
חוקר סרטן בשנות החמישים.
והוא החליט להביא זאת למבחן
על ידי הדבקה מכוונת של אנשים
עם תאי סרטן ממישהו אחר.
וזהו תצלום של דר' סאות'הם ב1957
מזריק סרטן למתנדב,
שהינו במקרה הזה אסיר
בבית סוהר של מדינת אוהיו.
מרבית האנשים להם הזריק דר' סאות'הם
לא המשיכו ופיתחו סרטן
מהתאים המוזרקים.
אבל כמות קטנה מתוכם כן,
ואלו היו ברובם אנשים שהיו חולים באופן אחר --
אשר מערכות החיסון שלהם עמדו בסכנה.
מה שזה אומר לנו,
ללא קשר לצד האתי,
הוא ש...
(צחוק)
זה כנראה נדיר מאוד
עבור סרטן להיות מועבר בין אנשים.
אולם, בתנאים מסויימים,
זה עשוי להתרחש.
ואני חושבת שזהו דבר
שאונקולוגים ואפידמיולוגים
צריכים להיות מודעים לו בעתיד.
ובכן לסיום,
סרטן הוא תוצאה בלתי נמנעת
של היכולת של תאינו
להתחלק
ולהתאים עצמם לסביבותיהם.
אך זה אינו אומר שעלינו לנטוש את התקוה
במלחמה נגד סרטן.
למעשה, אני מאמינה, שבהינתן ידע נוסף
של התהליכים האבולוציוניים המורכבים שמניעים גידול של סרטן,
נוכל להביס את הסרטן.
מטרתי האישית
היא להביס את סרטן השד הטזמני.
בואו נמנע מהשד הטזמני
מלהיות החיה הראשונה
להיכחד מסרטן.
תודה רבה.
(מחיאות כפיים)